laion/Wikipedia-Exotic huggingface dataset:
Modulatsioon (helisüntees)

Modulatsioon on helisünteesis üks heli töötlemise vahendeid, mille käigus toimub kahe helilaine põimumine. Kuna üldine teooria lainete omadustest on universaalne ning ei sõltu lainetüübist ega võnkesagedusest, on võimalik sidetehnikas rakendatavaid modulatsiooniprintsiipe üle kanda ka helilainete käsitlemisele. Sidetehnikas kasutatakse kahe põimuva laine eristamiseks mõisteid kandesagedus (carrier frequency) ja moduleeriv sagedus (modulating frequency). Moduleeriv sagedus sisaldab ülekantavat informatsiooni: näiteks raadiosaade, telepilt või faksipilt. Kui raadioside puhul eraldatakse moduleeriv sagedus vastuvõtmisel kandesagedusest, siis helisünteesi puhul on oluliseks tulemuseks moduleeritud helilaine ise. Raadiosidetehnikas on moduleeriv sagedus alati kandesagedusest oluliselt madalam. Helisünteesi puhul eksperimeteeritakse kõige erinevamate helilainete sagedussuhetega. Helisünteesil kasutatavateks põhilisteks modulatsiooniliikideks on amplituudmodulatsion (amplitude modulation) ringmodulatsioon (ring modulation) sagedusmodulatsioon (frequency modulation) faasimodulatsioon servamodulatsioon
Ilja Repin (jõelaev)

Ilja Repin (vene keeles Илья Репин) on neljatekiline, teine Vassili Surikov-klassi (projekt Q-040A) Venemaa jõereisilaev, mis on ehitatud Österreichische Schiffswerften AG laevatehases Korneuburgis 1975. aastal. Laev sai nime vene maalikunstniku Ilja Repini auks. Aastail 1973–1983 tellis NSVLi valitsus nafta müügist teenitud dollarite eest seninägematu mugavusastmega kõrgeima äriklassi jõereisilaevu kapitalistlikult välismaalt, need olid märgatavalt uhkemad kui SDV-projekti-588 ning Tšehhoslovakkia-projekti 26-37 järgi ehitatud laevad. Kiil pandi laevale tehasenumbriga K707 Austrias Korneuburgis Österreichische Schiffswerften AG (ÖSWAG) laevatehases ja laev lasti vette ning anti Moskva jõelaevandusele üle 1975. aastal. Laeva moderniseeriti tublisti Soomes 1997. aastal ja lisaks 2004. aastal. Mosturflot kasutab premium-klassi Ilja Repinit Venemaa jõgedel sõitudeks Neeva ja Volga-äärsete linnade vahet – kruiisiliinil Peterburi-Moskva 2012. aastal ainult välismaa turistide jaoks. Jõereisilaevade loend Projekti Q-040 tehnilised andmed (vene keeles) riverships.ru (vene keeles) Projekt Q-040A (vene keeles) Peaandmed (vene keeles) NSVLi jõelaevastik (vene keeles) Q-040 laevade loend (vene keeles) Laevast (vene keeles) Jõelaeva Ilja Repin võimaldatakse alates järgmisest navigatsioonihooajast välismaa turistidele (vene keeles) Laev Riverfleet.ru kodulehel (vene keeles) Laev Mostirfloti kodulehel (vene keeles)
Lodi rahu

9. aprillil 1454 Lodis, Lombardias, Adda jõe kaldal allkirjastatud Lodi rahuga lõpetati Quattrocento (itaalia keeles: neljasajandad) algusest kestnud Veneetsia ja Milano vaheline vastasseis. Rahulepingu allkirjastajateks olid Veneetsia vabariik, Milano hertsogkond, Napoli kuningriik ja Firenze vabariik. Lepinguga lõpetati sõjad ülemvõimu pärast Põhja-Itaalias, kehtestati jõudude tasakaalu põhimõte ning määrati Milano ja Veneetsia valduste vaheliseks piiriks Adda jõgi. Lodi lepingu jätkuks oli 30. augustil 1454 Veneetsias allkirjastatud Itaalia Liiga loomise leping, mille allkirjastajateks olid Milano hertsogkond, Veneetsia vabariik ja Firenze vabariik. Liiga loomisest andis 2. märtsil 1455 pidulikult teada paavst Nicolaus V, misjärel liitusid liigaga Napoli kuningas ja Aragóni kuningas Alfonso V ja väiksemate Itaalia riikide suveräänid. Lepingutega fikseeriti olemasolevad piirid ning need kokkulepped tõid Itaaliale veerandsajandiks rahu. Lodi leping tühistati 1482. aastal, kui Veneetsia ja Paavstiriik alustasid sõda Milano vastu. Lodis kehtestatud status quo kestis 1494. aastani, kui Prantsusmaa armee Charles VIII juhtimisel sisenes Itaaliasse, pannes sellega alguse Itaalia sõdadele (1494–1559).
Fotomeeter

Fotomeeter ehk valgusmõõdik on riist valguskiirgust iseloomustavate suuruste (valgustugevuse, valgustatuse, heleduse jm) mõõtmiseks. Võõrsõnade leksikon. Valgus, 2006.
Seksuaalsuhe

Seksuaalsuhe on seksuaalvahekordi ja seksuaalsust hõlmav inimestevaheline suhe või vahekord. Seksuaalsuhtes olevaid inimesi ühendab ühine seksuaalelu. Seksuaalsuhe tekib tavaliselt alates esimesest omavahelisest seksuaalvahekorrast. Sellele võib eelneda mitmesuguseid aseksuaalseid suhteid (sõprus, "käimine", romantiline suhe vms). Seksuaalsuhte ajal ollakse omavahel korduvalt seksuaalvahekorras. Seksuaalsuhe lõpeb, kui omavahelisi seksuaalvahekordi enam ei toimu või nendest keeldutakse. Seksuaalsuhte lõpp võib olla partnerite poolt erinevalt tõlgendatav. Üheöösuhe – partnerite ühekordne kohtumine. Abielu – seaduslikult vormistatud suhe. Vabaabielu – kooselu ilma seadusliku vormistuseta. Külalisabielu – partnerit külastatakse korduvalt pikema aja jooksul. Armukesesuhe – vähemalt üks partneritest on abielus. Kolmiksuhe – seksuaalsuhetes on kolm inimest. Grupiabielu – seksuaalsuhetes on neli või enam inimest. Vaba suhe – partnerid aktsepteerivad teineteise suhteid muude partneritega. Promiskuiteet – piiranguteta seksuaalsuhted. Swinging – kaks või enam abielupaari vahetavad aeg-ajalt omavahel partnereid. Grupiseks – kolm või enam inimest saavad aeg-ajalt kokku ühisteks seksuaalvahekordadeks. Pederastia – mehe ja poisi seksuaalsuhe Vana-Kreekas jm. Intsest – õdede ja vendade või vanemate ja laste vaheline seksuaalsuhe. Sutenööri suhe – kooselu prostituudiga. Tantristlik suhe – seksuaalsuhe vaimsetel eesmärkidel. Monogaamia – kahe isiku omavaheline seksuaalsuhe. Polügaamia – ühe isiku suhe paljude partneritega (kasutusel ka polügüünia tähenduses). Polügüünia – ühe isiku suhe paljude naistega; mitmenaisepidamine. Polüandria – ühe isiku suhe paljude meestega; mitmemehepidamine. Polüamooria – umbes sama mis vaba suhe; kasutusel rohkem elustiili suhtes. Eksogaamia – partnereid valitakse üksnes teisest fraatriast, sugukonnast, kogukonnast, seltskonnast vms. Intiimsuhted
Punktreostus

Punktreostus ehk punktsaaste on kindla asukohaga seotud reostus, näiteks tööstusettevõttest, loomafarmist vms. Punktreostuse vastand on hajureostus. Hajureostus Keskkonnasõnaraamat 2004 [1] (vaadatud 01.12.2011)
Hajureostus

Hajureostus on keskkonnareostus kindla asukohata allikaist (vastandatult punktreostusele).. Enamasti kasutatakse mõistet veekogu või põhjaveekihi reostumisel (reostamisel) pinnase ja õhu kaudu. Punktreostus Keskkonnasõnaraamat 2004 [1] (vaadatud 01.12.2011)
Avalon Imagery

Avalon Imagery on viies TwinCruiser-klassi jõereisilaev, mis kuulub ettevõttele Premicon AG ja mida käitab USA reisikorraldaja Avalon Waterways. Laev on neljatekiline. See ehitati 2007. aastal Saksamaal Rostockis Neptun Werfti laevatehases ja seda kasutatakse kruiisireisideks Euroopa jõgedel: Doonaul, Mainil,Moselil ja Reinil. Jõereisilaevade loend Laev neptunwerft.de kodulehel[alaline kõdulink] (saksa keeles) Ship Details (inglise keeles) Avalon Imagery kirjeldus (vene keeles) Речной круиз «Легендарный Дунай» (vene keeles)
Purikala

Purikala (Istiophorus platypterus) on purikalalaste (Istiophoridae) sugukonda kuuluv kalaliik; üks kahest purikala perekonna esindajast (teine on atlandi purikala (Istiophorus albicans)). Purikala elab India ja Vaikses ookeanis.
Avalon Tranquility

Avalon Tranquility on neljas TwinCruiser-klassi jõereisilaev, mis kuulub ettevõttele Premicon AG ja mida käitab USA reisikorraldaja Avalon Waterways. Laev on neljatekiline. See ehitati 2007. aastal Saksamaal Rostockis Neptun Werfti laevatehases. Seda kasutatakse kruiisideks Euroopa jõgedel: Doonaul, Mainil, Moselil ja Reinil. 2. septembril 2011 põrkas laev Doonaul Winzeri ääres kokku juhita praamiga. Reisijad ja osa meeskonnaliikmeid võttis peale vastutulev River Empress ja vedas Deggendorfi. Avalon Tranquility Doonau jõel Avalon Tranquility täis kiirusega Kremsi ääres Jõereisilaevade loend Laev lehel neptunwerft.de[alaline kõdulink] (saksa keeles) Avalon Tranquility kirjeldus (vene keeles) Laev Avalon Waterways kodulehel (inglise keeles)
Sügavik

Pealkirja "Sügavik" kannavad eesti keeles mitu filmi: "Sügavik" (originaalpealkiri "The Abyss"), James Cameroni ulmeseiklusfilm aastast 1989. "Sügavik" (originaalpealkiri "Below"), David Twohy fantastikafilm aastast 2002. "Sügavik" (originaalpealkiri "Der Abgrund - Eine Stadt stürzt ein"), Sebastian Viggi katastrooffilm aastast 2008. "Sügavik" (originaalpealkiri "Djúpið"), Baltasar Kormákuri draamafilm aastast 2012. Island esitas filmi parima võõrkeelse filmi Oscari kandidaadiks. Süvik
Reis ümber maailma

Reis ümber maailma ehk ümbermaailmareis on kahe kuni nelja inimese lauamäng. Igal mängijal on 4 nuppu. Aseta oma nupud nurgas asuvatele nuppudega ühte värvi ringikestele. Seda paika nimetatakse pesaks. Iga mängija veeretab ühe korra täringut. See kelle arv tuleb kõige suurem, saab õiguse mängu alustada. Mängija, kes viskas suurima arvu silmi, veeretab veelkord täringut. Kui ta saab ühe, paneb ta ühe nupu lihtsalt peale. Kui ta saab kuue, siis saab ta ka ühe nupu peale panna ja lisaks veel visata. 2, 3, 4 ega viiega peale panna ei saa. Peale aga saab visata ainult 3 korda. Edasi läheb mäng päripäeva. Kui sa jõuad oma nupuga teist värvi nupuga ringile, siis see lüüakse maha ning too nupp läheb tagasi oma pessa. Kes sai peale alustab viskamist. Mängija käib nii palju samme, kui palju silmi ta sai. Kuuega saab veel visata. Võidab see, kes jõuab esimesena nuppudega sama värvi vertikaalsetele ringidele. Seda paika nimetatakse koduks. Kui mängija saab rohkem silmi, kui ta koju vaja on, siis põrkab ta nii palju tagasi, et ta oleks käinud sama palju samme, nagu täringul tuli. Varjupaigad tähistatakse tähtedega. Varjupaigast lüüa ei saa.
Ümbermaailmareis

Ümbermaailmareis on reis, mille käigus tehakse Maale ring peale kas idast läände või läänest itta ja läbitakse antipoodid. Esimese teadaoleva ümbermaailmareisi tegi Fernão de Magalhães[viide?].
Johannes Jaanis

Johannes Jaanis (ka Johannes Janis; 15. september 1889 Kalvi – 12. veebruar 1958 Pariis) oli eesti kooliõpetaja ja poliitik. Johannes Jaanis sündis Viru-Nigula kihelkonnas Kalvi külas. Õppis Tallinna ja Peterburi gümnaasiumides. Aastal 1915 lõpetas Peterburi Ülikooli ajaloo-keeleteaduse osakonna. Ta oli aastast 1916 õpetaja Peterburis, aastast 1919 Viru Maakonna Reaalgümnaasiumi õpetaja Rakveres. Aastast 1920 oli ta sama kooli inspektor ja Rakvere Linna Tütarlaste Gümnaasiumi õpetaja. Hiljem sai ta Rakvere Linna Tütarlaste Gümnaasiumi direktoriks. Ta oli Virumaa maakonna nõukogu ja Rakvere linnavolikogu liige. Ta oli II, IV ja V Riigikogu liige. 1944. aasta sügisel läks pagulusse Rootsi, kus elas Västeråsis. 1947. aastal siirdus edasi Prantsusmaale, suri Pariisis. Eesti II Riigikogu. Tallinn, 1924
Claude Jade

Claude Jade (Claude Marcelle Jorré; prantsuse [klod ʒad]; 8. oktoober 1948 – 1. detsember 2006) oli prantsuse filminäitleja. Claude Jade'i kuulsaimad rollitäitmised olid filmides "Varastatud suudlused", "Abieluvoodi", "L'amour en fuite" ja prantsuse agendi tütar Michele Alfred Hitchcocki filmis "Topaas". Baisers volés (Varastatud suudlused; 1968; François Truffaut) Topaz (Topaas; 1969, Alfred Hitchcock) Mon oncle Benjamin (Minu onu Benjamin; (1969), Édouard Molinaro) Domicile conjugal (Abieluvoodi; 1970; François Truffaut) Le bâteau sur l'herbe (1971) Les feux de la Chandeleur (1972) Prêtres interdits (1973) Le malin plaisir (1975) Le choix (1976) Kita no misaki (1976) Una spirale di nebbia (1977) Le Pion (1978) L'amour en fuite (1979) L'île aux trente cercueils (1979) Teheran 43 (1981) Lénine à Paris (Lenin Pariisis; 1981) L'Honneur d'un capitaine (1982) Lise et Laura (1982) Rendezvous in Paris (1982) Une petite fille dans les tournesols (1984) L'homme qui n'était pas là (1987) Tableau d'honneur (1992) Bonsoir (1993) Le Radeau de la Méduse (1998) Cap des Pins (serie, 1998-2000) Scénario sur la drogue (2000) Sans famille (2000)) À San Remo (2004) La Crim': Le Secret (2004) Groupe flag: Vrai ou faux (2005) Célimène et le cardinal' (2006)
Rinnatis

Rinnatis ehk parapett (prantsuse keeles parapet < itaalia keeles parapetto < parare 'katma, kaitsma' + petto 'rind') on katust, silda, kaldapealset vms piirav madal sein. Samasuguse etümoloogiaga on rinnatise saksakeelne nimetus Brustwehr. Algselt kasutati rinnatisi hoonete kaitseks sõjalise rünnaku vastu, tänapäeval täidavad need peamiselt tule leviku tõkestamise ülesannet. Rinnatised on väga tavalised Londonis, kus 1707. aasta ehitusseadusega keelati puidust katuseräästaste ehitamine ja nõuti selle asemel poole meetri kõrguste tellistest rinnatiste püstitamist. Rinnatised sildadel ja teistel kõrgetel ehitistel kaitsevad kasutajaid allakukkumise eest. Need võivad täita ka vaate piiramise ülesannet, takistada prügi allaloopimist ja olla müraseinaks. Kuna sillarinnatised ei pea toimima tuletõkkena, siis tohib neid teha ükskõik millisest materjalist, aga kõige levinumad materjalid on profiilteras, alumiinium, puit ja terasbetoon. Euroopa Standardikomitee arvab rinnatised sõidukite või jalakäijate liikluse piirdesüsteemide hulka. Rinnatiseks nimetatakse ka paisu, tammi, muuli või muu ehitise harjal olevat märja (ehk ülemise bjefiga külgneva) nõlva poolses servas paiknevat seina, mis kaitseb harja lainete mõju eest. Tehnikaleksikon, lk. 361
Lenini-nimeline staadion

Vladimir Iljitš Lenini nime on kandnud mitmed staadionid: Lužniki staadion Moskvas (aastail 1956–1992 Lenini-nimeline Keskstaadion) Petrovski staadion Peterburis (aastail 1925–1992 Lenini-nimeline staadion /toona Leningradis/) Tänini kannab Lenini nime: Habarovski staadion
Stellaraator

Stellaraator on seade, mida kasutatakse kuuma plasma hoidmisel magnetväljas selleks, et säilitada kontrollitud tuumaühinemisreaktsiooni. Seda nimetatakse plasma sulustamiseks. Stellaraator on üks maailma vanimaid tuumareaktsioonide kontrollimise seadmeid. Esimese stellaraatori projekteeris Lyman Spitzer 1950 ja see valmis järgmisel aastal USA-s Princetoni Ülikooli plasmafüüsika laboratooriumis. Stellaraator sai nime selle järgi, et ta kasutab energia saamiseks sama jõuallikat mis tähedki (stella tähendab ladina keeles 'täht'). Stellaraatorid olid levinud senikaua, kuni 1970. aastatel töötati välja tokamak-meetod, millega saavutati palju paremaid tulemusi. Kuid 1990. aastatel hakati stellaraatoreid uuesti ehitama, sest nende konstruktsiooni õnnestus märgatavalt parandada, samas kui tokamak-meetodi puudusi ei läinud korda kõrvaldada. Uued stellaraatorid ehitati Saksamaale ja Jaapanisse. Ka Princetoni Ülikooli hakati ehitama uut stellaraatorit, aga see projekt katkestati 2008 suure maksumuse ja projekti ülekulu tõttu. Sulustamiseks vajaliku magnetvälja nii toroidne kui poloidne komponent tekitatakse vaakumkambrit ümbritsevate elektromagnetitega. Võrreldes tokamakiga kaob nii ära suur kuluartikkel elektrivoolu tekitamiseks ja hoidmiseks plasmas, samuti risk, et vool võiks katkeda ja seadmele suuri kahjustusi põhjustada. Samas on keerulisema topoloogiaga magnetvälja nii teoreetiline kui eksperimentaalne käsitlemine oluliselt tülikam, samuti komplitseerub magnetite ja energeetiliste sõlmede disain.
Vassili Nemirovitš-Dantšenko

Vassili Nemirovitš-Dantšenko (16. märts 1887 Peterburi – surmaaeg ja -koht teadmata) oli Vene päritolu Eesti tehnikateadlane. 1904. aastal lõpetas Nemirovitš-Dantšenko Peterburis kadetikorpuse, õppis 1906–14 samas Teedeinstituudis ning 1915–16 inseneride ja sõjaväe tehnikakoolis. Nemirovitš-Dantšenko töötas 1905–06 Peterburis trammiliinide ehitusel, 1907 Bartangi jõe reguleerimisprojekti koostamisel ning 1909–12 Lääne ja Orjoli–Narva raudtee projekteerimisel. Ta oli Venemaa insenerivägede koosseisus Esimeses maailmasõjas, 1920–25 Eesti teedeministeeriumis Paldiski vabasadama ja uue raudtee projekteerimisel, 1925–38 vaneminsener ja maanteede inspektor, 1938. aastast ka raudteede tegevuse ratsionaliseerimise komisjoni liige. Töö kõrvalt õppis ta ühtlasi Tallinna Tehnikumis, mille lõpetas 1936 ehitusinseneri erialal, hiljem täiendas end Saksamaal ja Tšehhoslovakkias. Vassili Nemirovitš-Dantšenko uuris uute tee-ehitusainete sobivust ja nende kasutamise majanduslikku otstarbekust. Ta oli 1928–1930 avaldatud Eesti raudteedekaartide koostaja. Eesti Inseneride Ühingu ja aastast 1936 Insenerikoja liige ning ekspert, Eesti Teedeinseneride Ühingu ja Teedeehituse Uurimise Seltsi liige. Valgetähe IV klassi teenetemärk, 1938 Leedu Gediminase teenetemärk Tsementmakadam-teekatte ehitustööd Tõrva linnas Valga-Viljandi maanteel. // Tehnika Ajakiri (1934) 5/6 Eestis 1925–1936.a. ehitatud tsement-betoon ja tsementmakadamteede majanduslikkusest. // VII teedepäeva referaadid. Tallinn, 1937 Jõuvankrite liiniliikluse korrastamisest Leedus ja Lätis. // Tehnika Ajakiri (1937) 9 Eesti teaduse biograafiline leksikon, 3. köide Eesti teaduse biograafiline leksikon, 3. köide Eesti riigi-, avaliku- ja kultuurielu tegelased 1918–1938. Tallinn, 1939, 178 Käesolevas artiklis on kasutatud "Eesti teaduse biograafilise leksikoni" materjale.
Grigori Nekrassov

Grigori Nekrassov (sündinud 11. juulil 1950 Velikije Lukis Venemaal) on Eesti tehnikateadlane. Grigori Nekrassov on teenistuja poeg. 1967. aastal lõpetas Nekrassov Tallinna 31. Keskkooli, 1972 Tallinna Polütehnilise Instituudi mehaanikainsenerina ja 2002 Tartu Ülikooli insener-pedagoogi erialal. 1997. aastal kaitses ta TTÜ-s tehnikamagistri kraadi ning 2004 doktorikraadi infotehnoloogias väitekirjaga "Integreeritud ja tehisintellekti kasutamisel põhinev projekteerimiskeskkonna arendus tehnoloogiliste rakiste raalprojekteerimiseks" (Tallinn, 2004). Nekrassov oli 1972–88 TPI mehaanikateaduskonna vaneminsener ja 1988–2005 teadur. 2005-2010 oli ta masinaehituse instituudi teadur. Grigori Nekrassovi peamised uurimisvaldkonnad on raalprojekteerimine masinaehituses, raalintegreeritud tootearendus, automaatika ja tööstustehnoloogia. Ta on avaldanud üle 20 teadustrükise. Development of an intelligent integrated environment for computer-aided design of work-holders (kaasautor R. Küttner). // Proceedings NordDesign 2002. Trondheim, Norway, 2002 The modelling design space for CAD Systems (kaasautor R. Küttner). // Annals DAAAM 2003. Vienna 2003 Applying CBR for design (kaasautor L. Portjanski). // Proceedings 5th International Conference DAAAM Baltic. Tallinn, 2006 Knowledge representation for subassembly desining using CBR methodology (kaasautor L. Portjanski). // Virtual and Rapid Manufacturing: Advanced Research in Virtual and Rapid Prototyping. Portugal, Leiria 2007 Eesti teaduse biograafiline leksikon, 3. köide Eesti teaduse biograafiline leksikon, 3. köide Tallinna Polütehniline Instituut 1936–1986. Tallinn, 1986, 471 Grigori Nekrassov Eesti Teadusinfosüsteemis Käesolevas artiklis on kasutatud "Eesti teaduse biograafilise leksikoni" materjale.
Arnold Loorits

Arnold Loorits (11. veebruar 1931 Volossovo rajoon, Leningradi oblast – 26. mai 1986 Alatskivi) oli eesti maadleja. Ta oli neljakordne Eesti meister Kreeka-Rooma maadluses - 1950, 1959, 1962, 1964. aastal. 1955. aasta – 1. koht; 1956. aasta – 1. koht; 1958. aasta – 1. koht. 1958. aasta – 4. koht; 1960. aasta – 6. koht. Ta oli kuuekordne Georg Lurichi mälestusvõistluste võitja. 1951. aastal võitis ta sambomaadluse Eesti meistrivõistlused. Alates 1988. aastast peetakse Arnold Looritsa mälestusvõistlusi Kreeka-Rooma maadluses. Biograafia ESBL-is
Baltimore'i klassifikatsioon

Baltimore'i klassifikatsioon on viiruste klassifikatsioonisüsteem, kus viirused jaotatakse sugukondadesse genoomi tüübi ning nende paljunemismehhanismi põhjal. Klassifikatsiooni töötas 1971. aastal välja USA bioloog David Baltimore. Viirused jaotatakse 7 rühmaks (joonis 1). BC I: dsDNA viirused BC II: ssDNA viirused BC III: dsRNA viirused BC IV: (+)-ahela ssRNA viirused BC V: (-)-ahela ssRNA viirused BC VI: RNA pöördtranskribeerivad viirused BC VII: DNA pöördtranskribeerivad viirused. Viirused TEA entsüklopeedia 3. köide, 2009.
Soome Keskkriminaalpolitsei

Soome Keskkriminaalpolitsei (soome keeles Keskusrikospoliisi ehk KRP rootsi keeles Centralkriminalpolisen ehk CKP) on Soome politsei üksus, mille ülesanne on võidelda organiseeritud, finants-ja muu raske kuritegevusega ning arendada uurimismeetodeid. Keskkriminaalpolitsei on asutatud 1955. aastal ja seal töötab u. 700 inimest. KRP juht on alates 2013. aasta oktoobrist Robin Lardot . YLE: KRP:n Robin Lardot: Verkkorikollisuus suurin haaste
Topaas (film)

"Topaas" (Topaz) on 1969. aastal valminud Alfred Hitchcocki põnevusfilm. Osades on Frederick Stafford, Dany Robin, Claude Jade, Michel Piccoli, Michel Subor, Karin Dor, John Forsythe, Philippe Noiret, John Vernon. Prantsuse agendi André Devereaux' (Frederick Stafford) tõttu ei ole tema naise Nicole'i (Dany Robin) elu kerge. Kord olid nad koos vastupanuliikumises, nüüd abistab André CIA-d. Kui äsja abiellunud tütar Michele (Claude Jade) koos oma ajakirjanikust mehe Francois Picardga (Michel Subor) ning pruudi vanematega mõne päeva New Yorgis veeta tahab, kasutab André võimalust, et Harlemis oleva CIA mehe Nordstromi (John Forsythe) jaoks mõned dokumendid Kuuba konsulaati toimetada. Sellele järgneb spionaažiülesanne koos oma endise armukese Juanitaga (Karin Dor) Kuubas. Kui ta tagasi Pariisi läheb, tahab Michele oma vanemaid lepitada, kuid Nicole on juba lohutust leidnud Jacques Granville'i (Michel Piccoli) käte vahel, kes juhib spionaaživõrku Topaas. "Topaas" on Hitchcockile tüüpiline linateos: loo üks peategelasi on süütu mees, kes on sattunud olukorda, kus peab end kaitsma nii pahade tegelaste vastu kui ka suutma tõestada oma süütust seadusesilma ees. Erinevalt režissööri varasematest filmidest arenevad selle tempoka agendiloo sündmused mitmes linnas: Washingtonis, Kopenhaagenis, Havannas ja Pariisis.
Dendrobiont

Dendrobiont ehk arborikool on puudel elav loom. Dendrobiontidel on puude otsas elamiseks mitmesuguseid kohastumusi, nt tugevad küünised, haardsaba, iminapad, lennus. Eesti imetajatest võib dendrobiontideks lugeda lendoravat, oravat ja metsnugist, lindudest puukoristajat, porri ja rähne. Dendrobionte esineb ka selgrootute seas. TEA entsüklopeedia 5. köide, 2010.
Badland

Badland [bädländ] (inglise 'halb maa') on viljatu ala, millesse on uuristunud jäärakud. See on erosioonist tugevasti liigestunud viljatu piirkond, kus sügavad uhtorud vahelduvad veelahkmeahelike või platoodega (nt USA-s Lõuna-Dakotas). Badland'e leidub eel- ja madalmägistes kuiva kliima ja hõreda taimkattega piirkondades, mille pinnakattes domineerivad üsna pudedad savikad setted ning vihma sajab tugevate valingutena. Badland'e on eriti Põhja-Ameerikas Kaljumäestiku jalamil ja Suurel tasandikul. Badland'ide-sarnane maastik võib olla tekkinud ka maapealsete kaevanduste puistangualadel. Badlandsi rahvuspark TEA entsüklopeedia 3. köide, 2009. Badland "Võõrsõnade leksikonis". Vaadatud 03.06.2020. TEA entsüklopeedia 3. köide, 2009
Orthomyxoviridae

Orthomyxoviridae on viiruste sugukond. Sugukonda Orthomyxoviridae klassifitseeritakse järgmised viiruste perekonnad: A-tüüpi gripiviirus B-tüüpi gripiviirus C-tüüpi gripiviirus Isavirus Quaranjavirus Thogotovirus. Selles artiklis on kasutatud ingliskeelset artiklit en:Orthomyxoviridae seisuga 14.02.2014.
Biokatalüüs

Biokatalüüs on orgaaniliste ühendite keemilise muundamise protsess, mis viiakse läbi looduslikke katalüsaatoreid – ensüüme – kasutades. Ensüüm on orgaaniline looduslik biopolümeer, keemilise ehituse põhjal globulaarvalk. Biokatalüüsis kasutatakse kahte tüüpi ensüüme: rakusiseseid (nt pagaripärm) või puhastatud ensüüme. Biokatalüütilisi protsesse ja meetodeid kasutatakse tänapäeval nii toiduainete- kui ka keemia- ja ravimitööstuses. Tööstuses on enamkasutatav termin "fermentatsioon", mille puhul on tegu põhiliselt biokatalüüsiga algmaterjali oma fermentide või lisatud bakterikultuuride või pärmide ensüümide toimel. Katalüüs Biokatalüsaator Fermentatsioon TEA entsüklopeedia 4. köide, 2009.
Kymijoki

Kymijoki on jõgi Soomes. Jõgi on 220 km pikk.[viide?] See suubub Kotka linna lähedal Soome lahte. Kymijoki on olnud Soome lahe suurimaid dioksiinidega reostumise teid.